**GYERMEKVÉDELMI IRÁNYELVEK**

Köszönjük, hogy regisztrált a **Minden gyerekért – a gyermekek és fiatalok mentális egészségéről szóló UNICEF Konferenciára**!

Az UNICEF egyik célkitűzése, hogy kihangosítsa a gyermekek, fiatalok véleményét, teret adjon gondolataiknak és elképzeléseiknek. Nagy örömünkre szolgál, hogy a rendezvényen az UNICEF Fiatal Nagykövetei is részt vesznek konferansziéként, paneltagként és vendégként. Mivel az UNICEF Magyarország munkájának középpontjában a gyermekek és fiatalok védelme áll, ezért a rendezvény valamennyi résztvevőjét arra kérjük, olvassa el és fogadja el a konferencia során is érvényes **gyermekvédelmi irányelveinket**!

* Az eseményen során erőszakmentes és pozitív viselkedést tanúsítok.
* Tisztelettel és egyenrangúan bánok másokkal, koruktól, nemüktől, beszélt nyelvüktől, vallásuktól, véleményüktől, nemzeti, etnikai vagy társadalmi hovatartozásuktól, státuszuktól, társadalmi osztályuktól, szexuális orientációjuktól vagy bármilyen egyéb személyes jellemzőjüktől függetlenül.
* Megnyilvánulásaim során mindig a megfelelő nyelvezetet használom. Hozzájárulok ahhoz, hogy a fiatalok aktív résztvevőként és egyenrangú félként vehessenek részt az eseményen.
* Nem teszek fel olyan személyes jellegű kérdéseket, amelyek kellemetlen helyzetbe hozhatják a fiatalokat.